Ludvig Nessa

Ludvig Nessa (født 1949) er en norsk kristenkonservativ aktivist og tidligere prest i Den norske kirke som siden 1980-årene har markert seg som en av de sterkeste motstanderne av selvbestemt abort i Norge. Han hadde et tett samarbeid med abortmotstanderen Børre Knudsen (1937–2014) som han gjennomførte flere protestaksjoner med.

 Utdanning og bakgrunn 
Nessa studerte teologi ved Menighetsfakultetet. Han tok teologisk embetseksamen i 1976 og ble ferdig med praktikum i 1977. Deretter tok han et friår. Under denne tiden tilbrakte han blant annet et halvt år i kibbutz i Israel og i Francis Schaeffer-senteret L'Abri i London. Han hadde deretter et kortvarig vikariat ved Ytre Sogn prosti før han arbeidet i Sjømannskirken i Hamburg. I 1979 ble han utnevnt til residerende kapellan i Borge prestegjeld i Borg bispedømme.Dagen - Livet har gått utrolig fort (5.12.2009)

Nessa er ugift og har ingen barn.

 Abortsaken 
Sammen med den kjente abortmotstanderen Børre Knudsen gjennomførte Nessa i 1980- og 1990-årene en rekke omstridte aksjoner mot abortloven. Aksjonsformene bestod av salmesang og bønn ved gynekologiske sykehusavdelinger, en symbolsk «fosterbegravelse» og små plastdukker innsmurt i ketsjup som visuelle virkemidler.Dagen - Her er Børres Knudsens dramatiske liv (27.3.2014) Aksjonsformene vakte harme hos mange og ble ansett som såpass ytterliggående at han flere ganger ble stanset av politiet og bøtelagt. Han nektet imidlertid å betale disse, noe som i 1999 resulterte i en fengselsstraff på 50 dager.VG - Nessa i fengsel (14.11.1999) Aksjonsformene hans førte også til mye strid innad i Den norske kirke, og i 1991 ble en avskjedigelsessak mot ham avgjort av Høyesterett. Han ble også kastet ut av presteboligen og har siden vært registrert som person uten fast bosted.Dagen - Vil «kaste» Nessa ut av landet (23.4.2013) «Hverken bedehusbenken eller hytten til Ludvig Nessa kan godkjennes som fast bosted i Folkeregisteret. Nå kan han risikere å bli registrert som utvandret fra Norge.» 

Nessa har også vært partipolitisk aktiv og har representert partiet Abort-motstanderne siden de første gang stilte til valg i 2005.Dagen - Ludvig Nessa: - Avsatte kirkeministeren (14.9.2005)

På 2000-tallet tonet han ned de mest ekstreme aksjonsformene, men han var fremdeles aktiv i kampen mot abort. I 2001 offentliggjorde han en liste over norske abortleger på Internett.Dagen - Offentliggjør liste over abortleger (28.2.2001) Under valgkampen for Abort-motstanderne kjørte han rundt med en lastebil påklistret store grafiske bilder av aborterte fostre.Norge I Dag - Her er Nessas abortbil (9.6.2005)  I 2010 grep politiet inn da han iverksatte en aksjon på kvinneklinikken ved Haukeland sykehus. Dette var hans første aksjon på over ti år, men mindre dramatisk enn de foregående.Dagen - Lover nye abortaksjoner ved norske sykehus (9.4.2010) I 2012 gikk han ut og sa at Terrorangrepene i Norge 2011 «kan ha vært en konsekvens av norsk abortpolitikk». Han viste til at han gjentatte ganger hadde lyst regjeringsbyggene i bann under demonstrasjoner mot abort.Dagbladet - Ludvig Nessa «lyste regjeringsbygget i bann» (9.5.2012)

Etter tiden som prest i Statskirken gikk han med i Strandebarm prosti sammen med blant annet Børre Knudsen. Han har senere vært tilknyttet Karmel menighet i Fredrikstad. Fra 2014 fikk han fast sendetid på den kristne TV-kanalen Visjon Norge etter at Ulf Ekman hadde blitt tatt av sendeskjemaet etter anklager om kjetteri.VL - Ekman kastet ut av Visjon Norge (13.3.2014) «Visjon Norge-sjef Jan Hanvold kaller Ekman for «kjetter» og gir sendetiden til Ludvig Nessa.»

 Andre saker 
Nessa har også markert seg som en motstander av feminismen og har blant annet uttalt at den har kostet flere menneskeliv enn nazismen og kommunismen til sammen.Ludvig Nessa (Twitter) - Feminismen har kostet flere menneskeliv enn nazismen og kommunismen til sammen! (23.10.2013) 

Han har flere ganger omtalt homofilt samliv som «perverst og naturstridig».Ludvig Nessa (Twitter) - Homoseksualiteten er en perversitet. Den er helt naturstridig og klart i strid med Bibelen! (28.6.2014)

I de senere år har han også kommet med harde utfall mot islam og det han ser på som islams innflytelse i Norge.VL - Ludvig Nessa: Jeg brenner gjerne Koranen (12.9.2010) «Muhammed var en kynisk forretningsmann og rå kriger. Jesus er den eneste, helligste og reneste som noensinne har vandret her på jord. En måte å vise det på kan være å brenne Koranen.» Han har videre uttrykt tvil om hvorvidt muslimer vil tilpasse seg norske forhold og påstått at deres lojalitet er sterkere til islam enn til Norge.Norge I Dag - Ludvig Nessa: -Prester bør tale mot islam (26.11.2001)  Han har også hatt en viss aktivisme tilknyttet dette og i 2010 tok han til orde for å brenne Koranen.

 Referanser 

 Eksterne lenker 



  MAGASINET – En prest og en plage

Kategori:Abortmotstand
Kategori:Norske lutherske prester
Kategori:Norske aktivister
Kategori:Personer fra Strand kommune